**Molėtų rajono savivaldybės taryba**

**SPRENDIMAS**

**Dėl Molėtų rajono savivaldybės tarybos 2020 m. balandžio 30 d. sprendimo Nr. B1-119 „Dėl Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašo patvirtinimo” PAkEITIMO**

2022 m. vasario    d. Nr.

Molėtai

**Projektas**

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vietos savivaldos įstatymo Nr. I-533 6 ir 103 straipsnių pakeitimo įstatymo 2 straipsnio 2 dalimi, Strateginio planavimo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 14¹ straipsnio 3 dalies įgyvendinimo“ 129, 179 punktais ir atsižvelgdama į Vyriausybės atstovų įstaigos Vyriausybės atstovo Panevėžio ir Utenos apskrityse 2022 m. sausio 12 d. raštą Nr. S3-5(5.14E) „Dėl Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašo“,

 Molėtų rajono savivaldybės taryba n u s p r e n d ž i a:

 Pakeisti Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašą (toliau - Aprašas), patvirtintą Molėtų rajono savivaldybės tarybos 2020 m. balandžio 30 d. sprendimu Nr. B1-119 „Dėl Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašo patvirtinimo”:

1. Pakeisti 2.3.1 papunktį ir jį išdėstyti taip:

„2.3.1. strateginis plėtros planas (toliau – SPP) – planavimo dokumentas, rengiamas ne trumpesniam kaip 7 metų laikotarpiui ir tvirtinamas Savivaldybės tarybos. SPP pateikiama ši informacija:“.

1. Pakeisti 2.3.2 papunktį ir jį išdėstyti taip:

 „2.3.2. strateginis veiklos planas (toliau – SVP) – planavimo dokumentas, rengiamas 3 metų laikotarpiui (kiekvienais metais tikslinamas) ir tvirtinamas Savivaldybės tarybos. SVP pateikiama ši informacija:“.

1. Pakeisti 19 punktą ir jį išdėstyti taip:

 „19. Atskirų Savivaldybės ūkio šakų (sektorių) plėtros strateginiai dokumentai rengiami vadovaujantis Aprašo 14 punkte nurodytais etapais. Patvirtinti dokumentai skelbiami Savivaldybės interneto svetainėje.“.

1. Pakeisti 33 punktą ir jį išdėstyti taip:

 „33. SPP ir atskirų Savivaldybės ūkio šakų (sektorių) plėtros programų įgyvendinimo ataskaitas administracijos direktorius rengia ne rečiau kaip kas 2 metus ir teikia Savivaldybės tarybai. Savivaldybės tarybai pritarus, jos skelbiamos Savivaldybės interneto svetainėje.“.

1. Papildyti 2.3.1.1–2.3.1.8, 2.3.2.1–2.3.2.10 papunkčiais:

 „2.3.1.1. bendroji informacija – nurodomas SPP rengimo tikslas, SPP laikotarpis, planavimo dokumentai, kuriais vadovautasi rengiant SPP, taip pat pateikiama kita SPP rengėjo nuožiūra svarbi informacija;

 2.3.1.2. vidaus ir išorės aplinkos analizė – pateikiama savivaldybės socialinės ir ekonominės situacijos ir teritorinio potencialo analizė, parengta pagal valstybės, regioninio ir savivaldybės lygmens teritorijų planavimo dokumentus, taip pat kitus planavimo dokumentus;

 2.3.1.3. savivaldybės socialinės ir ekonominės, erdvinės plėtros vizija – nurodoma savivaldybės teritorijos, socialinės ir ekonominės situacijos būklė, kurios bus siekiama įgyvendinant SSPP. Vizijos formuluotė turėtų atskleisti savivaldybės išskirtinumą;

 2.3.1.4. savivaldybės plėtros prioritetai, tikslai ir uždaviniai, neprieštaraujantys regiono plėtros tikslams ir uždaviniams, bei jų svarbiausios įgyvendinimo priemonės;

 2.3.1.5. preliminarus lėšų SPP įgyvendinti poreikis ir galimi finansavimo šaltiniai;

 2.3.1.6. regiono plėtros plano pažangos priemonėms įgyvendinti suplanuoti projektai, kuriuos įgyvendina arba kuriuos įgyvendinant dalyvauja savivaldybė, preliminarios projektams įgyvendinti skiriamos pažangos lėšos, subjektai, kurių bendradarbiavimas būtinas projektams įgyvendinti;

 2.3.1.7. kiti savivaldybės lėšomis finansuojami projektai;

 2.3.1.8. SPP įgyvendinimo ir stebėsenos nuostatos ir kita reikalinga informacija.

2.3.2.1. savivaldybės misija ir veiklos prioritetai;

 2.3.2.2. SPP nurodyti savivaldybės plėtros prioritetai, tikslai ir uždaviniai;

 2.3.2.3. planuojami 3 metų asignavimai, skirti NPP ir (ar) SPP programose numatytoms pažangos priemonėms ir (ar) projektams įgyvendinti;

 2.3.2.4. planuojami pasiekti rezultatai;

 2.3.2.5. savivaldybės programos;

 2.3.2.6. regiono plėtros plano pažangos priemonės ir projektai;

 2.3.2.7. savivaldybės įgyvendinami projektai, kurie neįtraukti į regiono plėtros planą;

 2.3.2.8. valstybės biudžeto dotacijos ir jų vertinimo ir stebėsenos rodikliai;

 2.3.2.9. savivaldybės valdomų įmonių planuojami pasiekti pagrindiniai veiklos rodikliai, viešųjų įstaigų, kurių savininkė yra savivaldybė arba kai savivaldybė turi 50 procentų ir daugiau balsų visuotiniame dalininkų susirinkime, planuojami pasiekti pagrindiniai veiklos rodikliai;

 2.3.2.10. kita svarbi, susijusi informacija.“.

Savivaldybės meras